Пётр Ільіч Клімук

Пётр Ільіч Кліму́к (нар. , Камароўка, Дамачаўскі раён, БССР) — беларускі савецкі касманаўт, палітычны дзеяч. Генерал-палкоўнік авіяцыі (у адстаўцы з 2003). Доктар тэхнічных навук (2000), прафесар (2005), ганаровы член Нацыянальнай акадэміі навук (2017). Саветнік Аляксандра Лукашэнкі.

 Біяграфія 
Нарадзіўся ў вёсцы Камароўка (цяпер Брэсцкі раён). Бацька загінуў на фронце ў 1944 годзе.

Клімук вучыўся ў ваенна-авіяцыйнай школе першапачатковага навучання лётчыкаў (Крамянчуг, УССР), а пасля стаў курсантам Чарнігаўскага вышэйшага ваеннага авіяцыйнага вучылішча лётчыкаў імя Ленінскага Камсамола. Уступіў у Паветраныя сілы УС СССР у 1964 годзе. Наступным годам ён быў абраны для ўдзелу ў касмічнай праграме.

Яго першы касмічны палёт здзейснены на караблі «Саюз-13» 18—26 снежня 1973 года. Затым была місія на касмічную станцыю «Салют-4» на «Саюзе-18» у 1975 годзе.

З 1976 года Клімук уключаны ў праграму міжнародных касмічных палётаў, яго трэці і апошні касмічны палёт адбыўся летам 1978-года разам з польскім касманаўтам Міраславам Гермашэўскім на «Саюзе-30».

Адзначаны вялікай колькасцю ўзнагарод: Герой Савецкага Саюза (двойчы), Ордэн Леніна (тройчы), польскі Ордэн Грунвальдскага Крыжа, Залаты медаль імя Цыялкоўскага, Залаты медаль імя Гагарына, а таксама Залаты медаль ад Польскай акадэміі навук. З’яўляецца ганаровым грамадзянінам Калугі, Гагарына, Джэзкагана.

Пётр Клімук аўтар дзвюх кніг пра касмічныя палёты — «За зорамі» і «Атака на бязважкасць».

 Дэпутат Вярхоўнага Савету СССР 10-га склікання
 Народны дэпутат СССР (1989—1991)
 Лаўрэат Дзяржаўных прэмій СССР (1978, 1981)
 Узнагароджаны Ганаровай граматай Нацыянальнага сходу Рэспублікі Беларусь (2002)Постановление Президиума Совета Республики Национального собрания Республики Беларусь от 4 июля 2002 г. № 273-ПСР2 «О награждении П. И. Климука Почетной грамотой Национального собрания Республики Беларусь»  

 Статыстыка палётаў 
Паводле:
 #  Стартавыкарабель  Старт, UTC  Экспедыцыя  Карабельпасадкі  Пасадка, UTC  Налёт  Выхадыў адкрыты космас  Часу адкрытым космасе 1  Саюз-13  , 11:55  Саюз 13  Союз 13  , 08:50  7 сутак 20 гадзін 55 хвілін  0  0 2  Саюз-18  , 14:58  Саюз 18, Салют-4  Союз 18  , 14:18  62 сутак 23 гадзіны 20 хвілін  0  0 3  Саюз-30  , 15:27  Саюз 30, Салют-6  Союз 30  , 13:30  7 сутак 22 гадзіны 2 хвіліны  0  0  78 сутак 18 гадзін 17 хвілін  0  0

 Памяць 
У 1978 годзе Брэсце ўстаноўлены бюст у гонар Пятра Ільіча Клімука (скульптар І. Міско, архітэктар С. Баткоўскі).

У аграгарадку Тамашоўка пры мясцовай школе, у якой вучыўся Пётр Клімук, створаны музей касманаўтыкі. Адзін з залаў музея прысвечаны Пятру Клімуку.

 Крыніцы 

 Літаратура 



 Спасылкі 


Катэгорыя:Двойчы Героі Савецкага Саюза
Катэгорыя:Касманаўты Беларусі
Катэгорыя:Члены КПСС
Катэгорыя:Народныя дэпутаты СССР ад усесаюзных таварыстваў і фондаў
Катэгорыя:Мемуарысты СССР
Катэгорыя:Дэпутаты Вярхоўнага Савета СССР 10-га склікання
Катэгорыя:Ганаровыя грамадзяне Брэста
Катэгорыя:Ганаровыя грамадзяне Брэсцкай вобласці
Катэгорыя:Ганаровыя грамадзяне Наваполацка
Катэгорыя:Ганаровыя грамадзяне Байканура
Катэгорыя:Ганаровыя грамадзяне Чарнігава
Катэгорыя:Ганаровыя грамадзяне Радама
Катэгорыя:Асобы на марках
Катэгорыя:Ганаровыя члены Нацыянальнай акадэміі навук Беларусі
Катэгорыя:Генерал-палкоўнікі авіяцыі (СССР)
Катэгорыя:Дэлегаты XXVI з’езда КПСС
Катэгорыя:Дэлегаты XXVII з’езда КПСС
Катэгорыя:Генерал-палкоўнікі Беларусі